ஆயிர அளவின அயில் முக வாய் அடு கணை அவன் விட, இவன் விட, அத் தீயினும் எரிவன உயிர் பருக, சிதறின கவிகளொடு இன நிருதர், போயின போயின திசை நிறையப் புரள்பவர் முடிவு இலர்; பொரு திறலோர் ஏயினர், ஒருவரை ஒருவர் குறித்து, எரி கணை, இரு மழை பொழிவனபோல். 22 அற்றன, அனல் விழி நிருதன் வழங்கு அடு கணை இடை இடை; அடல் அரியின் கொற்றவன் விடு கணை முடுகி, அவன் உடல் பொதி குருதிகள் பருகின கொண்டு உற்றன; ஒளி கிளர் கவசம் நுழைந்து உறுகில; தெறுகில அனுமன் உடல்; புற்றிடை அரவு என நுழைய, நெடும் பொரு சரம் அவன் அவை உணர்கிலனால். 23